Naatsédlózii

éí yótʼáahdi tsídii dah yikahjí atah yisdzoh, áádóó éí Náhookǫsjí kéyah dah siʼánígíí bikááʼgóó tʼéiyá hólǫ́. Ndaʼałkaahí dóó ééʼdeetįįhii éí "Geococcyx californianus" deiłníigo dayózhí.

 Ánoolinígíí dóó bichʼiyąʼ
Díí tsídii éí 22di asdzoh áníłnééz, 12 oz áníłdáás. Díí tsídii éí dinilzhin dóó bitseeʼ ałdóʼ dinilzhin. Biteeldę́ę́ʼ éí łigai.

Naatsédlózii éí hosh biyaagóó éí doodaiiʼ éí chʼiltsoh naazkaadgóó bitʼóh ánáyiilʼįįh. Akǫ́ʼ táá–hastą́ągodá ayęęzhii ninéí niiłgo nináhah. Áádóó biyázhí ayęęzhii yiihajáá dóó éí tseebíítsʼáadah nidiʼdzíʼjíʼ nitsá dáalééh, áádóó éí ákʼiʼnáhodiʼdáʼ yiilééh.

Naatsédlózii éí tsxį́įłgo nidzítʼiʼ (naalnoodgo naaghá), áádóó łahda nidinííchéego éí náádiitʼáa łeh. Naalzheehgo ałdóʼ náádiitʼáa łeh. Díí tsídii éí chʼosh dóó naʼashǫ́ʼiiłibáhii dóó nahatʼeʼii dóó aséegoʼ dóó naʼashjéʼii dóó tsídii yázhí haalzheehgo naaghá.

Naatsédlózii éí 24 km/h (15 mph) náádilwoʼ áádóó nidiitʼáʼgo éí tsxį́įłgo yiitʼáa łeh.

 Bee iʼiilkeedi bee iʼiiskidígíí